C 452/10

RAPPORT

dwar il-kontijiet annwali tal-Impriża Konġunta dwar l-Industriji b’bażi Bijoloġika għas-sena finanzjarja 2017, flimkien mar-risposta tal-Impriża Konġunta

(2018/C 452/02)

WERREJ

Paragrafu Paġna INTRODUZZJONI 1-10 11 Stabbiliment tal-Impriża Konġunta BBI 1-2 11 Governanza 3-5 11 Objettivi 6 11 Riżorsi 7-9 11 L-evalwazzjoni tal-Kummissjoni 10 12 OPINJONI 11-23 12 Opinjoni dwar l-affidabbiltà tal-kontijiet 12 12 Opinjoni dwar il-legalità u r-regolarità tad-dħul li fuqu huma bbażati l-kontijiet 13 12 Opinjoni dwar il-legalità u r-regolarità tal-pagamenti li fuqhom huma bbażati l-kontijiet 14 12 Responsabbiltajiet tal-maniġment u ta’ dawk inkarigati mill-governanza 15-17 12 Responsabbiltajiet tal-awditur għall-awditjar tal-kontijiet u tat-tranżazzjonijiet ta’ bażi 18-23 13 ĠESTJONI BAĠITARJA U FINANZJARJA 24-30 13 Implimentazzjoni tal-baġit għall-2017 24 13 Implimentazzjoni tal-baġit pluriennali taħt Orizzont 2020 25-30 14 KONTROLLI INTERNI 31-35 14 Qafas ta’ kontroll intern 31-34 14 Sejħa għal proposti tal-2016 35 15 KWISTJONIJIET OĦRA 36 15 Mobilizzazzjoni ta’ kontribuzzjonijiet mill-membri tal-industrija 36 15 INFORMAZZJONI DWAR L-EVALWAZZJONI TAL-KUMMISSJONI 37-38 15 IR-RISPOSTA TAL-IMPRIŻA KONĠUNTA 17

INTRODUZZJONI

Stabbiliment tal-Impriża Konġunta BBI

1. L-Impriża Konġunta dwar l-Industriji b’bażi Bijoloġika (BBI), li tinsab fi Brussell, ġiet stabbilita f’Mejju 2014 ( 1 ) għal perjodu ta’ 10 snin u bdiet topera b’mod awtonomu fis-26 ta’ Ottubru 2015.

2. L-Impriża Konġunta BBI hija sħubija pubblika-privata fis-settur tal-industriji b’bażi bijoloġika. Il-membri fundaturi huma l-Unjoni Ewropea (UE), irrappreżentata mill-Kummissjoni, u s-sħab industrijali rrappreżentati mill-Konsorzju tal-Industriji b’bażi Bijoloġika (BIC).

Governanza

3. L-istruttura ta’ governanza tal-Impriża Konġunta BBI tinkludi l-Bord ta’ Tmexxija, id-Direttur Eżekuttiv, il-Kumitat Xjentifiku u l-Grupp tar-Rappreżentanti tal-Istati.

4. Il-Bord ta’ Tmexxija huwa magħmul minn ħames rappreżentanti tal-Kummissjoni, f’isem l-Unjoni; u ħames rappreżentanti tal-membri li mhumiex l-Unjoni, li mill-inqas wieħed minnhom irid ikun rappreżentant tal-Intrapriżi Żgħar u ta’ Daqs Medju (SMEs). Il-Bord ta’ Tmexxija għandu r-responsabbiltà globali għall-orjentazzjoni strateġika u l-operazzjonijiet tal-Impriża Konġunta u jissorvelja l-implimentazzjoni tal-attivitajiet tagħha. Id-Direttur Eżekuttiv huwa responsabbli mit-tmexxija ta’ kuljum tal-Impriża Konġunta.

5. Il-Kumitat Xjentifiku u l-Grupp tar-Rappreżentanti tal-Istati huma korpi konsultattivi. Il-Kumitat Xjentifiku jipprovdi pariri dwar il-prijoritajiet xjentifiċi li għandhom jiġu indirizzati fil-pjanijiet ta’ ħidma annwali tal-Impriża Konġunta. Il-Grupp tar-Rappreżentanti tal-Istati jipprovdi opinjonijiet dwar l-istrateġija u l-ilħuq tal-miri.

Objettivi

6. L-objettiv tal-Impriża Konġunta BBI huwa li timplimenta programm ta’ attivitajiet ta’ riċerka u innovazzjoni fl-Ewropa li jivvaluta d-disponibbiltà ta’ riżorsi bijoloġiċi rinnovabbli li jistgħu jintużaw għall-produzzjoni ta’ materjali b’bażi bijoloġika, u abbażi ta’ hekk tappoġġa l-istabbiliment ta’ katini ta’ valur b’bażi bijoloġika sostenibbli. Dawn l-attivitajiet jitwettqu permezz ta’ kollaborazzjoni bejn il-partijiet ikkonċernati tul il-katina kollha ta’ valur b’bażi bijoloġika, inklużi l-industriji ewlenin tal-produzzjoni u l-ipproċessar, il-marki tal-konsumaturi, l-SMEs, iċ-ċentri għat-teknoloġija u r-riċerka, u l-universitajiet.

Riżorsi

7. Il-kontribuzzjoni massima mill-UE għall-attivitajiet tal-Impriża Konġunta BBI hija ta’ EUR 975 miljun, li għandha tiġi ffinanzjata mill-programm Orizzont 2020 ( 2 ) . Il-membri tal-industrija tal-Impriża Konġunta huma mistennija li jikkontribwixxu riżorsi ta’ mill-inqas EUR 2 730 miljun tul iċ-ċiklu ta’ ħajja tagħha ( 3 ) . Minn dan l-ammont, il-membri tal-industrija jkunu jridu jikkontribwixxu ammont minimu ta’ EUR 182,5 miljun fi flus kontanti għall-attivitajiet operazzjonali tal-Impriża Konġunta, u jġarrbu ammont minimu ta’ EUR 1 755 miljun fi spejjeż għall-implimentazzjoni ta’ attivitajiet addizzjonali li ma jkunux fil-pjan ta’ ħidma tal-Impriża Konġunta BBI ( 4 )

8. L-ispejjeż amministrattivi tal-Impriża Konġunta BBI huma limitati għal EUR 58,5 miljun, li għandhom ikunu koperti permezz ta’ kontribuzzjonijiet finanzjarji li jinqasmu b’mod ugwali u fuq bażi annwali bejn l-UE u l-membri tal-industrija ( 5 )

9. Fl-2017, il-baġit finali tal-Impriża Konġunta BBI kien ta’ EUR 91,6 miljun (2016: EUR 66 miljun). Fil-31 ta’ Diċembru 2017, l-Impriża Konġunta kellha 20 membru tal-persunal impjegati magħha (2016: 20) ( 6 )

L-evalwazzjoni tal-Kummissjoni

10. F’Ġunju 2017, il-Kummissjoni kkompletat l-evalwazzjoni interim tal-attivitajiet tal-Impriża Konġunta. Din ġiet segwita minn pjan ta’ azzjoni mħejji mill-Impriża Konġunta biex tindirizza r-rakkomandazzjonijiet li saru fl-evalwazzjoni. Din id-darba, aħna ninkludu taqsima li hija relatata mal-Pjan ta’ Azzjoni tal-Impriża Konġunta b’rispons għall-evalwazzjoni interim , u li hija intenzjonata biss għal skopijiet ta’ informazzjoni u ma tiffurmax parti mill-opinjoni jew mill-osservazzjonijiet tal-awditjar tagħna.

OPINJONI 11. Aħna awditjajna: (a) il-kontijiet tal-Impriża Konġunta, li jinkludu r-rapporti finanzjarji (7) u r-rapporti dwar l-implimentazzjoni tal-baġit (8) għas-sena finanzjarja li ntemmet fil-31 ta’ Diċembru 2017, u (b) il-legalità u r-regolarità tat-tranżazzjonijiet li fuqhom huma bbażati dawk il-kontijiet, kif meħtieġ mill-Artikolu 287 tat-Trattat dwar il-Funzjonament tal-Unjoni Ewropea (TFUE). Opinjoni dwar l-affidabbiltà tal-kontijiet 12. Fl-opinjoni tagħna, il-kontijiet tal-Impriża Konġunta għas-sena li ntemmet fil-31 ta’ Diċembru 2017 jippreżentaw b’mod ġust, fl-aspetti materjali kollha, il-pożizzjoni finanzjarja tal-Impriża Konġunta fil-31 ta’ Diċembru 2017, ir-riżultati tal-operazzjonijiet tagħha, il-flussi tal-flus tagħha, u l-bidliet fl-assi netti għas-sena li ntemmet dakinhar, skont ir-Regolament Finanzjarju tagħha u r-regoli kontabilistiċi adottati mill-uffiċjal tal-kontabbiltà tal-Kummissjoni. Dawn huma bbażati fuq standards tal-kontabbiltà għas-settur pubbliku li huma aċċettati internazzjonalment. Opinjoni dwar il-legalità u r-regolarità tad-dħul li fuqu huma bbażati l-kontijiet 13. Fl-opinjoni tagħna, id-dħul li fuqu huma bbażati l-kontijiet għas-sena li ntemmet fil-31 ta’ Diċembru 2017 huwa legali u regolari fl-aspetti materjali kollha. Opinjoni dwar il-legalità u r-regolarità tal-pagamenti li fuqhom huma bbażati l-kontijiet 14. Fl-opinjoni tagħna, il-pagamenti li fuqhom huma bbażati l-kontijiet għas-sena li ntemmet fil-31 ta’ Diċembru 2017 huma legali u regolari fl-aspetti materjali kollha. Responsabbiltajiet tal-maniġment u ta’ dawk inkarigati mill-governanza 15. Skont l-Artikoli 310 sa 325 tat-TFUE u r-Regolament Finanzjarju tal-Impriża Konġunta, il-maniġment huwa responsabbli mit-tħejjija u l-preżentazzjoni tal-kontijiet abbażi ta’ standards tal-kontabbiltà għas-settur pubbliku li huma aċċettati internazzjonalment u mil-legalità u r-regolarità tat-tranżazzjonijiet li fuqhom huma bbażati. Din ir-responsabbiltà tinkludi t-tfassil, l-implimentazzjoni u ż-żamma ta’ kontroll intern rilevanti għat-tħejjija u l-preżentazzjoni ta’ rapporti finanzjarji li jkunu ħielsa minn kwalunkwe dikjarazzjoni skorretta materjali, sew jekk minħabba frodi u sew jekk minħabba xi żball. Il-maniġment huwa responsabbli wkoll milli jiżgura li l-attivitajiet, it-tranżazzjonijiet finanzjarji u l-informazzjoni riflessi fir-rapporti finanzjarji jkunu jikkonformaw mal-awtoritajiet li jirregolawhom. Il-maniġment tal-Impriża Konġunta jerfa’ r-responsabbiltà aħħarija għal-legalità u r-regolarità tat-tranżazzjonijiet li fuqhom huma bbażati l-kontijiet. 16. Fit-tħejjija tal-kontijiet, il-maniġment huwa responsabbli milli jivvaluta l-kapaċità tal-Impriża Konġunta li tkompli bħala negozju avvjat, filwaqt li jiddivulga, kif applikabbli, kwistjonijiet relatati ma’ negozju avvjat u juża l-bażi kontabilistika ta’ negozju avvjat. 17. Dawk inkarigati mill-governanza huma responsabbli mis-sorveljanza tal-proċess ta’ rappurtar finanzjarju tal-entità. Responsabbiltajiet tal-awditur għall-awditjar tal-kontijiet u tat-tranżazzjonijiet ta’ bażi 18. L-objettivi tagħna huma li niksbu aċċertament raġonevoli dwar jekk il-kontijiet tal-Impriża Konġunta jkunux ħielsa minn kwalunkwe dikjarazzjoni skorretta materjali u dwar jekk it-tranżazzjonijiet li fuqhom huma bbażati jkunux legali u regolari u li, fuq il-bażi tal-awditu tagħna, nipprovdu lill-Parlament Ewropew u lill-Kunsill jew lil awtoritajiet ta’ kwittanza rispettivi oħra b’dikjarazzjoni ta’ assigurazzjoni dwar l-affidabbiltà tal-kontijiet u dwar il-legalità u r-regolarità tat-tranżazzjonijiet li fuqhom huma bbażati. Aċċertament raġonevoli huwa aċċertament ta’ livell għoli, iżda mhuwiex garanzija li awditu dejjem se jaqbad dikjarazzjoni skorretta materjali jew nuqqas ta’ konformità meta dawn ikunu jeżistu. Dawn jistgħu jiġu kkaġunati minn frodi jew minn xi żball u jitqiesu materjali jekk, individwalment jew flimkien, jistgħu jkunu mistennija, b’mod raġonevoli, li jinfluwenzaw id-deċiżjonijiet ekonomiċi li l-utenti jieħdu fuq il-bażi ta’ dawn il-kontijiet. 19. Awditu jinvolvi t-twettiq ta’ proċeduri biex tinkiseb evidenza għall-awditjar dwar l-ammonti u d-divulgazzjonijiet fil-kontijiet u dwar il-legalità u r-regolarità tat-tranżazzjonijiet li fuqhom huma bbażati. Il-proċeduri magħżula jiddependu fuq il-ġudizzju tal-awditur, inkluża valutazzjoni tar-riskji ta’ dikjarazzjoni skorretta materjali tal-kontijet u ta’ nuqqas ta’ konformità materjali mit-tranżazzjonijiet ta’ bażi mar-rekwiżiti tal-qafas legali tal-Unjoni Ewropea, sew jekk minħabba frodi u sew jekk minħabba xi żball. Meta jsiru dawk il-valutazzjonijiet tar-riskji, jitqies il-kontroll intern rilevanti għat-tħejjija u l-preżentazzjoni ġusta tal-kontijiet u l-legalità u r-regolarità tat-tranżazzjonijiet ta’ bażi, sabiex jitfasslu proċeduri tal-awditjar li jkunu xierqa fiċ-ċirkustanzi, iżda mhux bl-iskop li tingħata opinjoni dwar l-effettività tal-kontroll intern. Awditu jinkludi wkoll l-evalwazzjoni tal-adegwatezza tal-politiki kontabilistiċi użati, ir-raġonevolezza tal-istimi kontabilistiċi li jsiru mill-maniġment, u l-preżentazzjoni kumplessiva tal-kontijiet. 20. Għad-dħul, aħna nivverifikaw is-sussidju li jiġi riċevut mingħand il-Kummissjoni u nivvalutaw il-proċeduri tal-Impriża Konġunta għall-ġbir ta’ tariffi u ta’ introjtu ieħor. 21. Għall-infiq, aħna neżaminaw it-tranżazzjonijiet ta’ pagament meta l-infiq ikun ġie mġarrab, irreġistrat u aċċettat. Dan l-eżaminar ikopri l-kategoriji kollha ta’ pagamenti (inklużi dawk li jkunu saru għax-xiri ta’ assi) minbarra pagamenti bil-quddiem fil-punt meta jsiru. 22. Fit-tħejjija ta’ dan ir-rapport u l-opinjonijiet, aħna qisna x-xogħol tal-awditjar li l-awditur indipendenti estern wettaq fuq il-kontijiet tal-Impriża Konġunta kif stipulat fl-Artikolu 208(4) tar-Regolament Finanzjarju tal-UE ( 9 )

23. Il-kummenti li ġejjin ma jixħtux dubju fuq l-opinjonijiet tal-QEA.

ĠESTJONI BAĠITARJA U FINANZJARJA

Implimentazzjoni tal-baġit għall-2017

24. Il-baġit finali għall-2017 kien jinkludi approprjazzjonijiet ta’ impenn ta’ EUR 92,9 miljun u approprjazzjonijiet ta’ pagament ta’ EUR 91,6 miljun. Ir-rati ta’ implimentazzjoni għall-approprjazzjonijiet ta’ impenn u għall-approprjazzjonijiet ta’ pagament kienu ta’ 97 % u 95 %, rispettivament. Il-biċċa l-kbira mill-approprjazzjonijiet ta’ pagament li saru mill-Impriża Konġunta kienu l-prefinanzjament tal-ftehimiet ta’ għotja li rriżultaw mis-sejħa għal proposti tal-2016.

Implimentazzjoni tal-baġit pluriennali taħt Orizzont 2020

25. Mill-ammont massimu ta’ EUR 975 miljun f’kontribuzzjonjieti fi flus kontanti li għandhom jiġu allokati mill-UE għall-Impriża Konġunta BBI tul iċ-ċiklu ta’ ħajja tagħha, l-UE kienet ikkontribwiet total ta’ EUR 150,7 miljun fi flus kontanti, sa tmiem l-2017.

26. Il-membri tal-industrija mhumiex obbligati jikkontribwixxu ammont minimu in natura għall-attivitajiet tal-BBI. Fi tmiem l-2017, il-membri tal-industrija kienu rrappurtaw ammont ta’ EUR 26 miljun f’kontribuzzjonijiet in natura għall-attivitajiet operazzjonali, xejn minnu ma kien għadu ġie vvalidat mid-Direttur Eżekuttiv tal-BBI. Barra minn hekk, il-Bord ta’ Tmexxija kien ivvalida EUR 5,8 miljun f’kontribuzzjonijiet fi flus kontanti mill-membri tal-industrija għall-ispiża amministrattiva.

27. Mill-ammont minimu ta’ EUR 182,5 miljun f’kontribuzzjonijiet fi flus kontanti li għandhom isiru mill-membri tal-industrija għall-ispiża operazzjonali tal-Impriża Konġunta tul iċ-ċiklu ta’ ħajja tagħha, kienu tħallsu EUR 0,8 miljun biss lill-Impriża Konġunta, sa tmiem l-2017. Konsegwentement, il-Kummissjoni (DĠ RTD) issospendiet il-pagament ta’ EUR 50 miljun f’kontribuzzjonijiet fi flus kontanti lill-Impriża Konġunta. Għalkemm, fi Frar 2017, il-Kummissjoni pproponiet emenda tar-Regolament fundatur tal-BBI ( 10 ) bil-ħsieb li l-membri tal-industrija jkunu jistgħu jipprovdu wkoll il-kontribuzzjonijiet tagħhom fi flus kontanti fil-livell tal-proġetti, hemm riskju għoli li l-membri tal-industrija ma jiksbux l-ammont minimu ta’ kontribuzzjonijiet fi flus kontanti qabel it-tmiem tal-programm tal-BBI.

28. Mill-ammont ta’ mill-inqas EUR 1 755 miljun f’kontribuzzjonijiet mill-membri tal-industrija għal attivitajiet addizzjonali li ma jkunux fil-programm ta’ ħidma tal-Impriża Konġunta, sa tmiem l-2017, kienu ġew irrappurtati u ċċertifikati EUR 663,6 miljun (39 %). Madankollu, peress li ma għandna l-ebda dritt li nawditjaw il-kontribuzzjonijiet in natura tal-membri għal attivitajiet addizzjonali, aħna ma nistgħux nipprovdu opinjoni dwar in-natura, il-kwalità u l-kwantità tagħhom.

29. Konsegwentement, sa tmiem l-2017, il-kontribuzzjonijiet totali mill-membri tal-industrija ammontaw għal EUR 670,2 miljun, (li minnhom kważi 100 % huma kontribuzzjonijiet għal attivitajiet addizzjonali), filwaqt li l-kontribuzzjoni fi flus kontanti mill-UE ammontat għal EUR 150,7 miljun (ara wkoll il-paragrafu 36).

30. Mill-baġit massimu ta’ EUR 1 186,75 miljun ( 11 ) għall-attivitajiet operazzjonali u amministrattivi tal-Impriża Konġunta, din kienet għamlet impenji ta’ EUR 509,8 miljun u pagamenti ta’ EUR 172,2 miljun, sa tmiem l-2017.

KONTROLLI INTERNI

Qafas ta’ kontroll intern

31. L-Impriża Konġunta stabbiliet proċeduri affidabbli ta’ kontroll ex ante bbażati fuq analiżijiet dokumentarji finanzjarji u operazzjonali. Is-sitwazzjoni fi tmiem l-2017, indikat li fil-biċċa l-kbira, l-Istandards ta’ Kontroll Intern (ICS) l-aktar importanti kienu ġew implimentati, u xi wħud mill-istandards l-oħra għandhom jiġu implimentati fl-2018, bħall-ICS 8 (Proċessi u proċeduri), l-ICS 10 (Kontinwità tal-operat) u l-ICS 11 (Ġestjoni ta’ dokumenti).

32. Is-Servizz tal-Awditjar Komuni (CAS) tal-Kummissjoni huwa responsabbli mill-awditjar ex post tal-klejms għall-ispejjeż ta’ proġetti taħt il-programm Orizzont 2020. Fl-2017, l-Impriża Konġunta – flimkien mas-Servizz tal-Awditjar Komuni (CAS) tad-DĠ RTD – niedet l-ewwel awditu ex post ta’ kampjun aleatorju tal-klejms għall-ispejjeż interim relatati mal-programm Orizzont 2020 li, madankollu, ir-riżultati tiegħu mhumiex se jiġu rrappurtati ħlief fir-Rapport Annwali tal-Attività 2018 tal-Impriża Konġunta.

33. Ibbażat fuq valutazzjoni tas-sistema ta’ kontroll intern tal-Impriża Konġunta, u fuq ittestjar sostantiv tal-operazzjonijiet ta’ dħul, ta’ pagamenti, ta’ għotjiet u ta’ akkwist, ir-riżultati tal-awditjar ipprovdewlna aċċertament raġonevoli li r-rata kumplessiva tal-iżball residwu għall-Impriża Konġunta hija taħt il-livell ta’ materjalità.

34. Fi tmiem l-2017, kienu għadhom ma sarux l-iżviluppi speċifiċi meħtieġa fl-għodod komuni tal-Kummissjoni għall-ġestjoni u l-monitoraġġ tal-għotjiet, taħt il-programm Orizzont 2020, biex dawn ikunu jistgħu jipproċessaw il-kontribuzzjonijiet in natura tal-Impriża Konġunta.

Sejħa għal proposti tal-2016

35. Is-sejħa għal proposti għal għotjiet tal-2016 irriżultat f’kopertura relattivament baxxa tas-suġġetti tal-azzjonijiet ta’ riċerka u innovazzjoni (RIA). Ir-RIA kellhom baġit totali ta’ EUR 50 miljun u kien fihom 12-il suġġett, li kull wieħed minnhom kellu jkun immirat fuq l-sfidi speċifiċi li jirriżultaw mill-attivitajiet ta’ dimostrazzjoni u twettiq tal-katini ta’ valur. Il-proposti kollha eliġibbli kienu ġew evalwati bi tqabbil mal-kriterji ta’ evalwazzjoni ta’ Orizzont 2020 u kienu ġew ikklassifikati għal kofinanzjament taħt il-limiti tal-linja baġitarja komuni. Madankollu, il-biċċa l-kbira mill-baġit għall-għotjiet kien iffukat fuq tliet suġġetti mis-sitta li kienu finanzjati, filwaqt li l-Impriża Konġunta ma setgħetx tiffinanzja sitt suġġetti ta’ azzjoni tar-RIA, minkejja li għal erbgħa minnhom hija kellha proposti li kienu eliġibbli għal kofinanzjament. Biex tiżgura kopertura ottima tas-suġġetti l-aktar importanti, jenħtieġ li l-Impriża Konġunta tqis il-possibbiltà li tillimita l-għadd ta’ proposti għal kull suġġett billi fis-sejħa tiddefinixxi baġit indikattiv fil-livell tas-suġġetti.

KWISTJONIJIET OĦRA

Mobilizzazzjoni ta’ kontribuzzjonijiet mill-membri tal-industrija

36. in natura għall-attivitajiet operazzjonali tal-Impriża Konġunta in natura għall-attivitajiet operazzjonali. Peress li ma għandna l-ebda dritt li nawditjaw il-kontribuzzjonijiet in natura għal attivitajiet addizzjonali, aħna ma nistgħux nipprovdu opinjoni dwar in-natura, il-kwalità jew il-kwantità ta’ dawn il-kontribuzzjonijiet Wieħed mill-objettivi prinċipali tal-Impriża Konġunta huwa li timmobilizza l-kontribuzzjonijiet li jsiru mill-membri tal-industrija fil-qasam tal-attivitajiet tagħha ( 12 ) . Il-fattur minimu ta’ mobilizzazzjoni li għandu jinkiseb kemm għall-attivitajiet operazzjonali kif ukoll għal dawk addizzjonali jammonta għal 2,8 ( 13 ) . Madankollu, ir-Regolament fundatur tal-BBI ma jobbligax lill-membri tal-industrija biex jagħmlu ammont minimu ta’ kontribuzzjonijietgħall-attivitajiet operazzjonali tal-Impriża Konġunta ( 14 ) . Konsegwentement, ma jistax jiġi ddeterminat fattur minimu ta’ mobilizzazzjoni għall-kontribuzzjonijietgħall-attivitajiet operazzjonali. Peress li ma għandna l-ebda dritt li nawditjaw il-kontribuzzjonijietgħal attivitajiet addizzjonali, aħna ma nistgħux nipprovdu opinjoni dwar in-natura, il-kwalità jew il-kwantità ta’ dawn il-kontribuzzjonijiet ( 15 )

INFORMAZZJONI DWAR L-EVALWAZZJONI TAL-KUMMISSJONI

38. Interim . Skont il-pjan ta’ azzjoni, jenħtieġ li l-biċċa l-kbira mill-azzjonijiet li għandhom jittieħdu b’rispons għar-rakkomandazzjonijiet jiġu implimentati fl-2018 u fl-2019. B’rispons għar-rakkomandazzjonijiet li saru mill-evalwaturi ( 19 ) , l-Impriża Konġunta ħejjiet Pjan ta’ Azzjoni li ġie approvat mill-Bord ta’ Tmexxija tal-BBI f’Marzu 2018 ( 20 ) . Filwaqt li l-Impriża Konġunta aċċettat ir-rakkomandazzjonijiet b’mod ġenerali, hija diġà niedet l-implimentazzjoni ta’ xi wħud mill-azzjonijiet ( 21 ) bl-għan li tindirizza l-kwistjonijiet prinċipali li tqajmu fl-Evalwazzjoni. Skont il-pjan ta’ azzjoni, jenħtieġ li l-biċċa l-kbira mill-azzjonijiet li għandhom jittieħdu b’rispons għar-rakkomandazzjonijiet jiġu implimentati fl-2018 u fl-2019.

Dan ir-Rapport ġie adottat mill-Awla IV, immexxija mis-Sur Neven MATES, Membru tal-Qorti tal-Awdituri, fil-Lussemburgu fil-laqgħa tagħha tat-2 ta’ Ottubru 2018. Għall-Qorti tal-Awdituri Klaus-Heiner LEHNE President

(1) Ir-Regolament tal-Kunsill (UE) Nru 560/2014 tas-6 ta’ Mejju 2014 li jistabbilixxi l-Impriża Konġunta dwar l-Industriji b’bażi Bijoloġika (ĠU L 169, 7.6.2014, p. 130).

(2) L-Artikolu 3(1) tar-Regolament (UE) Nru 560/2014.

(3) L-Artikolu 4(1) tar-Regolament (UE) Nru 560/2014.

(4) Kif previst fl-Artikolu 4(2)(b) tar-Regolament (UE) Nru 560/2014, attivitajiet addizzjonali huma kontribuzzjonijiet in natura għal attivitajiet li ma jkunux fil-pjan ta’ ħidma u fil-baġit tal-Impriża Konġunta iżda li jikkontribwixxu għall-objettivi tal-Inizjattiva BBI. F’konformità mal-Artikolu 4(4) tal-istess Regolament, l-ispiża tal-attivitajiet addizzjonali trid tiġi ċċertifikata minn awditur indipendenti estern u mhijiex suġġetta għall-awditjar mill-Impriża Konġunta, mill-QEA jew minn kwalunkwe korp ieħor tal-UE.

(5) L-Artikolu 12(2) tal-Istatuti tal-Impriża Konġunta BBI (l-Anness I tar-Regolament (UE) Nru 560/2014).

(6) Aktar informazzjoni dwar l-Impriża Konġunta BBI u l-attivitajiet tagħha hija disponibbli fuq is-sit web tagħha: https://www.bbi-europe.eu.

(7) Ir-rapporti finanzjarji jinkludu l-karta tal-bilanċ, ir-rapport tal-prestazzjoni finanzjarja, ir-rapport tal-flussi tal-flus, ir-rapport tal-bidliet fl-assi netti u sommarju tal-politiki kontabilistiċi sinifikanti u noti oħra ta’ spjegazzjoni.

(8) Ir-rapporti dwar l-implimentazzjoni tal-baġit jinkludu r-rapporti li jaggregaw l-operazzjonijiet baġitarji kollha u n-noti ta’ spjegazzjoni.

(9) Ir-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (ĠU L 298, 26.10.2012, p. 1).

(10) Ir-Regolament tal-Kunsill (UE) 2018/121 tat-23 ta’ Jannar 2018 li jemenda r-Regolament (UE) Nru 560/2014 li jistabbilixxi l-Impriża Konġunta dwar l-Industriji b’bażi Bijoloġika. (ĠU L 22, 26.1.2018, p. 1).

(11) Dan l-ammont jinkludi l-kontribuzzjoni massima fi flus kontanti mill-UE għall-ispejjeż operazzjonali u amministrattivi tal-Impriża Konġunta (EUR 975 miljun) u l-kontribuzzjoni fi flus kontanti mill-membri tal-industrija għall-ispejjeż amministrattivi (EUR 29,25 miljun) u operazzjonali (EUR 182,5 miljun) tagħha. Dawn l-ammonti ma jinkludux il-kontribuzzjonijiet fi flus kontanti mill-membri tal-industrija għall-ispejjeż operazzjonali fil-livell tal-proġetti tal-Impriża Konġunta.

(12) Il-Premessa 3 tar-Regolament (UE) Nru 560/2014 tiddikjara li jenħtieġ li din is-sħubija tkun ibbażata fuq kontribuzzjoni bilanċjata mis-sħab kollha.

(13) It-total tal-ammont minimu tal-kontribuzzjonijiet mill-membri tal-industrija għall-attivitajiet operazzjonali u dawk addizzjonali tal-Impriża Konġunta (EUR 2 730 miljun) diviż bil-kontribuzzjoni massima fi flus kontanti mill-UE għall-Impriża Konġunta (EUR 975 miljun).

(14) L-Artikolu 4(1) u 4(2) tar-Regolament (UE) Nru 560/2014 jispeċifika li l-membri tal-industrija u tar-riċerka jridu jagħmlu kontribuzzjonijiet totali ta’ mill-inqas EUR 2 730 miljun matul il-ħajja tal-Impriża Konġunta, li minnhom mill-inqas EUR 1 755 miljun iridu jikkonsistu fi spejjeż imġarrba minnhom fl-implimentazzjoni ta’ attivitajiet addizzjonali li ma jkunux fil-pjan ta’ ħidma tal-Impriża Konġunta. Barra minn hekk, l-Artikolu 12(4) tal-Istatuti tal-Impriża Konġunta annessi mal-istess regolament jiddikjara li mill-ammont totali l-membri tal-industrija jridu jagħmlu kontribuzzjonijiet finanzjarji (fi flus kontanti) ta’ mill-inqas EUR 182,5 miljun għall-ispejjeż operazzjonali tal-Impriża Konġunta.

(15) Skont l-Artikolu 4(4) tar-Regolament (UE) Nru 560/2014 l-ispiża tal-attivitajiet addizzjonali tiġi ċċertifikata minn awditur indipendenti estern maħtur mill-Impriża Konġunta. Madankollu, l-ispiża għal dawn l-attivitajiet ma għandhiex tiġi awditjata mill-Impriża Konġunta jew minn kwalunkwe korp tal-Unjoni.

(16) Evalwazzjoni interim tal-Impriża Konġunta BBI (2014-2016) li topera taħt Orizzont 2020. https://ec.europa.eu/research/evaluations/pdf/bbi.pdf

(17) L-Artikolu 11 tal-Regolament (UE) Nru 560/2014.

(18) Id-Dokument ta’ Ħidma tal-Persunal tal-Kummissjoni intitolat: Interim Evaluation of the Joint Undertakings operating under Horizon 2020 (Evalwazzjoni Interim tal-Impriżi Konġunti li joperaw taħt Orizzont 2020) {SWD(2017) 339 final}.

(19) Ir-rakkomandazzjonijiet speċifiċi li jirriżultaw mill-Evalwazzjoni Interim jinkludu: li tiżdied il-parteċipazzjoni tal-Istati Membri tal-EU-13; li jiżdied l-involviment tal-istituzzjonijiet tal-edukazzjoni u tar-riċerka; li jsir titjib fil-koordinazzjoni bejn l-inizjattivi kollha tal-UE li jistimulaw il-bijoekonomija; li jsir investiment f’suġġetti li jistgħu joħolqu benefiċċji usa’ u dejjiema; li jiżdied u jiġi intensifikat l-impenn tas-settur privat, u li jinħarġu rapporti li jipprovdu deskrizzjoni komprensiva tal-kontribuzzjonijiet effettivi, privati u pubbliċi, li saru lill-Impriża Konġunta sa issa; li jsir monitoraġġ tal-progress permezz ta’ tqabbil annwali bejn KPIs speċifiċi għall-BBI, kemm dawk ipproġettati kif ukoll dawk miksuba; li tkompli tiġi promossa l-koordinazzjoni ta’ inizjattivi b’bażi bijoloġika bil-promozzjoni ta’ aktar Azzjonijiet ta’ Koordinazzjoni u Appoġġ (proġetti CSA).

(20) Il-Pjan ta’ azzjoni tħejja f’kooperazzjoni mill-qrib mal-Konsorzju tal-Industriji b’bażi Bijoloġika (BIC) u l-Kummissjoni Ewropea.

(21) L-azzjonijiet speċifiċi li għandhom jiġu implimentati mill-Impriża Konġunta kif ippreżentati fil-Pjan ta’ Azzjoni jinkludu: il-promozzjoni ta’ katini ta’ valur ġodda bl-involviment ta’ parteċipanti ġodda; it-tħeġġiġ tal-iżvilupp ulterjuri ta’ strateġiji bijoekonomiċi nazzjonali u reġjonali fost l-Istati Membri tal-UE; il-monitoraġġ u l-analiżi tar-riżultati ta’ proġetti għall-promozzjoni tal-użu tagħhom fi proġetti futuri; iż-żieda sal-ogħla livell possibbli tal-kontribuzzjonijiet finanzjarji u in natura mill-industrija u l-preżentazzjoni ta’ analiżi dettaljata tal-effettività tar-rappurtar u taċ-ċertifikazzjoni tal-kontribuzzjonijiet in natura mis-settur privat għall-attivitajiet operazzjonali u dawk addizzjonali, fir-Rapport Annwali tal-Attività.